text: To uheld forsinker morgentrafikken
  05 december 2016 kl. 08.21
  Mandag morgen har to uheld givet ekstra rejsetid for bilister på motorvejen ved Horsens og Taulov. 
  Det har krævet ekstra minutter i bilen at køre på arbejde for en række bilister mandag morgen.
  Først kørte tre biler sammen på E20 mellem Fredericia og Kolding. Ved Taulov blev venstre spor derfor spærret kort før motorvejskrydset ved Kolding. Det gav en let omgang kø, men der er nu ryddet op. Det oplyser Sydøstjyllands Politi til TV SYD.
  Omkring klokken otte kørte to biler sammen på motorvej E45. Det skete i sydgående retning mellem Horsens N og Horsens V. Højre spor var spærret, mens oprydningen stod på, og det giver fortsat trafikale udfordringer. Der er flere kilometers kø og op mod 45 minutters ekstra rejsetid.
  - Fire er bragt til skadestuen, men det er kun med knubs. Der har været noget tæt kørsel, og så er den ene bil formentligt kørt op i den anden, fortæller vagtchef Svend Pedersen fra Sydøstjyllands Politi om uheldet ved Horsens.
  Højre spor spærret - og ca 6 km kø - med ca 45 min ekstratid: https://t.co/Sm85iIFPz0
  
  Oprydning slut - begge spor fri: https://t.co/4ufEHE4RJd
  
  